Cairn terrier

Cairn terrier ialah satu baka terier yang berasal dari Tanah Tinggi Scotland dan diiktiraf sebagai salah satu baka anjing pekerja terawal.

Nama "cairn terrier" merupakan cadangan kompromi semasa baka ini dibawa ke pertunjukan rasmi di United Kingdom pada tahun 1909, awalnya di bawah nama "short-haired Skye terrier" ("terier berbulu pendek Skye"). Nama ini tidak diterima oleh The Kennel Club apabila berhadapan dengan bantahan daripada pembiak baka terier Skye. Nama alternatif "cairn terrier" diterima pakai.

Sejarah
Cairn terrier berasal dari Tanah Tinggi Scotland dan Kepulauan Skye. Sebelum tahun 1873, terier di Scotland dirujuk secara kolektif sebagai "Scottish terriers" ("terier Scotland"). Pada zaman awal pengasasan baka ini, nama "short haired Skye Terrier" ("terier Skye berbulu pendek") digunakan. Selepas kebimbangan dibangkitkan oleh Skye Terrier Club, nama "Cairn Terrier" diberikan kepada baka ini pula. Nama "Cairn Terrier" berasal daripada batu limas atau cairn, iaitu tempat untuk terier ini kerap menggarah haiwan perosak.

Cairn terrier didaftarkan ke dalam American Kennel Club pada tahun 1903. The Kennel Club United Kingdom memberi cairn terrier daftar terpisah pada tahun 1912; pada tahun pertama pengiktirafan, 134 ekor anjing didaftarkan dan baka ini diberi status Kejuaraan. Walaupun pendaftaran cairn terrier putih pernah diizinkan, selepas tahun 1917, American Kennel Club mensyaratkan agar ia didaftarkan sebagai terier putih Tanah Tinggi Barat. Anjing ini diterima secara muktamad oleh Persekutuan Kinologi Antarabangsa pada tahun 1963.

Perihal
Cairn terrier mempunyai lapis bulu luar kasar tahan cuaca yang dapat berwarna hitam, krim, gandum, merah, pasir, kelabu, atau brindle. Hitam legam, hitam dan sawo matang, dan putih tidak diizinkan oleh banyak kelab kenel. Satu ciri penting cairn terrier ialah bahawa cairn terrier brindle kerap bertukar warna sepanjang hayatnya. Ini bukan hal luar biasa untuk cairn terrier brindle yang menjadi semakin hitam atau perak semakin ia menua. Cairn terrier berlapis bulu ganda, dengan lapis bulu bawah lembut dan padat dan lapis bulu luar keras. Cairn terrier yang terawat dengan rapi mempunyai penampilan kasar dan sedia.

Cairn terrier cenderung untuk kelihatan serupa dengan terier Norwich, tetapi dengan sesetengah perbezaan (contohnya bulu berjumbai). Lapis luar bulunya adalah berjumbai, tetapi ia mempunyai lapis bulu bawah lembut mirip kapas. Ketinggian unggul ialah kira-kira  dengan berat berperkadaran, biasanya sekitar .

Kesihatan
Sebuah kajian Perancis tahun 2015 mendapati jangka hayat sebanyak 13.42 tahun. min=12.23 ± 4.18 median=13.42 Sebuah kajian United Kingdom tahun 2024 pula mendapati jangka hayat sebanyak 14 tahun untuk baka ini berbanding dengan purata 12.7 tahun untuk baka tulen dan 12 tahun untuk baka silang.

Sesetengah masalah kesihatan keturunan lebih umum yang ditemukan pada cairn terrier merupakan:
 Atrofi retina progresif
 Diabetes melitus
 Displasia pinggul
 Distrofi kornea
 Entropion
 Fistula bronkoesofagus
 Hipotiroidisme
 Katarak
 Kehelan kanta
 Melanosis okulus
 Osteopati kraniomandibel (rahang singa)
 Penyakit Krabbe (leukodistrofi sel globoid)
 Penyakit Legg–Calvé–Perthes
 Penyakit von Willebrand
 Pirau portosistemik
 Sarkoma tisu lembut
 Tempurung lutut terkehel

Baka ini cenderung terhadap dermatitis atopi.

Catatan

Rujukan

Kategori:Baka anjing
Kategori:Baka anjing berasal dari Scotland
Kategori:Baka FCI
Kategori:Terier